《病中寄胡原仲刘致中》
宋代·吕本中

累月不寄书，我病亦在床。仰见出林鹤，如睹二子翔。

冰壶贮秋月，所至有辉光。僻郡足风雨，深春犹雪霜。

闽水远而清，闽山深且长。何时一尊酒，更复议行藏。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。